गलाघात , नबेम्बर 6 : काजिरंगा हादोरारि हाग्रामा रैखाथि हान्जानि सासे सोद्रोमाखौ समबारखालि गोमोथावै गांवनि थाग्रा खुलिआव थैनानै थानायनि गोथै देहाखौ मोनो हायो । थैनाय सुबुंखौ बकाखाट सापजुरिनि थागिरि अजित बरा होन्नानै सिनायथि मोन्नाय जायो । बिथांआ काजिरंगा हाग्रामानि रैखाथि सोद्रोमा हिसाबै बुरहापारा हाग्रा रेन्जनि आमगुरि हाग्रा रैखाथि बादायाव थानानै खामानि मावबोगासिनो दंमोन । खौरां मोन्नाय बादिब्ला बिथांनि गोथै देहाखौ मंगलबारनि फुंआव नखनि सुबुंजों लोगोसे हाग्रा रैखाथि बिफान्नि गुबुन सोद्रोमाफोरा नुनो मोन्नानै बकाखाट पुलिसनो खौरां हरो । फारसेथिं थैजानाय नखरनि सुबुंआ काजिरंगा हादोरारि हाग्रामानि बिबानगिरिखौ दायनिगिरि खालामनानै बकाकाट पुलिस थानायाव FIR होयो । गोथै देहाखौ नायबिजिरनो थाखाय पस्ट मर्टेमनि थाखाय दैथाय हरो होन्ना खौरां मोनबावनाय जायो । 
काजिरंगा हादोरारि हाग्रामायाव सासे हाग्रा रैखाथि सुबुंनि गोथै हेहा मोनदों